শাহ সিদ্দিক
শাহ সিদ্দিক ছিলেন চৌদ্দ শতকের সুফি সাধক এবং তুরস্ক থেকে শাহ জালালের সাথে সিলেটে আসা ৩৬০ জন আউলিয়া একজন। তিনি ইসলামের প্রথম খলিফা আবু বকর সিদ্দিকের বংশধর ছিলেন। পাঁচপাড়া, ওসমানপুর ইউনিয়ন, ওসমানী নগর উপজেলায় শাহ সিদ্দিকের বংশধর সিদ্দিকী উপাধি বহন করে। মৃত্যুর পর শাহ সিদ্দিককে সিলেট জেলার পাঁচপাড়া গ্রামে সমাধিস্থ করা হয়েছে। তার নামানুসারে পাঁচপাড়া শাহ সিদ্দিক (রঃ) জামেয়া ইসলামিয়া উচ্চ বিদ্যালয়ের নামকরণ করা হয়েছে।